
DR 30.10.2019 3 

 
Tuan Lim Guan Eng: Terima kasih Tuan Yang di-Pertua. Saya, hendak 

membetulkan fakta yang dikeluarkan tadi oleh Yang Berhormat Ketua Pembangkang yang 
tidak betul. Ini kerana bila sebut tentang one-off dividend yang diberikan oleh Petronas pada 
tahun lepas, bukanlah untuk membayar hutang. Ia digunakan untuk membuat refund GST 
yang kita pun sudah bincang secara panjang lebar.  

Berkaitan dengan itu divestment, seperti yang saya sebut tadi, ia adalah di bawah 
Jabatan Perdana Menteri tetapi tadi Yang Berhormat Gombak telah bisik sama saya, bahawa 
beliau hendak jawab tentang pelupusan berkaitan dengan Khazanah kerana beliau adalah 
Ahli Lembaga Pengarah Khazanah. Saya bukan Ahli Lembaga Pengarah dan beliau ada 
semua maklumat yang mencukupi untuk menangkis tuduhan-tuduhan dan fitnah yang 
dilemparkan terhadap kerajaan dan juga kepada beliau. 

Di sini, perlu dinyatakan, kalau kita lihat dari segi jumlah hutang, janganlah hanya 
memberikan tumpuan kepada hutang langsung (direct debt) kerana kita kena lihat gambaran 
secara keseluruhan. Mengapa tidak mahu sebut tentang jaminan kerajaan yang sudah 
komited? Komited bermakna bahawa agensi yang kerajaan berikan jaminan, sudah tidak 
mampu membuat bayaran. Contohnya, 1MDB, sudah insolvent ataupun sudah bankrap dan 
kerajaan terpaksa mengambil-alih tanggungjawab membayar hutang seperti penjamin-
penjamin lain.  

Jamin kepada kawan, kawan tidak dapat bayar, penjamin yang kena bayar. Ini pun 
kena diambil kira. Akan tetapi, apa yang berlaku ialah kerajaan lama, mereka banyak pandai 
untuk sembunyikan dan sorok-sorok. Main permainan ini mereka memang pakar. Itulah 
sebabnya hanya berikan tumpuan kepada hutang langsung adalah tidak tepat kerana tidak 
mencerminkan kedudukan sebenar komitmen, hutang, liabiliti dan jaminan kerajaan.  

Di sini perlu dinyatakan, sungguh pun pihak kerajaan menghadapi pelbagai cabaran 
dan juga itu masalah kewangan fiskal apabila mengambil-alih tampuk pemerintahan. Kita 
sekurang-kurangnya dapat mengurangkan hutang keseluruhan yang meningkat kepada 80 
peratus KDNK dan telah berjaya mengurangkan kepada 77 peratus untuk bulan Jun ini. 
[Tepuk] Prestasi ini, sungguhpun kita membuka semua akaun-akaun, bukanlah 53 peratus 
seperti yang  diuar-uarkan oleh kerajaan terdahulu, akan tetapi sebenarnya 80 peratus. Ini 
pihak syarikat penarafan kredit antarabangsa pun tahu.  

Akan tetapi sungguhpun mereka boleh lihat bahawa hutang ini adalah sebenarnya 
lebih daripada apa yang dilaporkan sebelum ini, mereka masih menerima dan juga 
memperakui kewibawaan Kerajaan Pakatan Harapan di bawah pimpinan Yang Amat 
Berhormat Langkawi [Tepuk] dengan mengekalkan penarafan untuk Malaysia. Retain 
sovereign credit rating. Tidak menurun sama sekali tetapi mengekalkannya dan ini adalah 
satu tanda apa yang kita sebut sebagai undi percaya yang paling penting kepada 
kemampuan Kerajaan Pakatan Harapan untuk menguruskan kemelut kewangan yang 
diwarisi oleh kerajaan terdahulu. Sekian, terima kasih.  

Tuan Yang di-Pertua: Terima kasih Yang Berhormat Menteri. 

Datuk Seri Haji Ahmad bin Haji Maslan [Pontian]: Ya, Tuan Yang di-Pertua boleh 
satu lagi Tuan Yang di-Pertua? Ini perkara penting. Boleh Tuan Yang di-Pertua? Mohon jasa 
baik Tuan Yang di-Pertua. 

Tuan Yang di-Pertua: Mungkin satu soalan dari Yang Berhormat Kubang Kerian 
yang bangun lebih awal ini. Silakan.  

Dato’ Tuan Ibrahim bin Tuan Man [Kubang Kerian]: Terima kasih. Pertama sekali 
saya ucap terima kasih kepada penjelasan. Cuma, saya ingin mendapat penjelasan soalan 
berhubung dengan Laporan Ketua Audit Negara 2018 dalam Penyata Kewangan 
Persekutuan yang melaporkan pihak kerajaan mendahulukan bayaran balik pinjaman yang 
dijamin dan telah matang pada lima syarikat Menteri Kewangan Diperbadankan pada jumlah 
RM2.839 bilion.  

Namun, Ketua Audit Negara menyatakan keupayaan kelima-lima syarikat tersebut 
untuk membayar balik telah diberi dalam kategori tidak pasti kemampuan bayaran balik. 
Soalan saya, bagaimana progress pembayaran semula syarikat tersebut dan apakah lima 
syarikat dan mengapakah kerajaan perlu membuat pendahuluan bayaran balik pinjaman? 
Saya juga ingin mendapatkan penjelasan, berapakah Yang Berhormat Menteri Kewangan 
hanya menyebut tentang liabiliti 1MDB? Berapakah aset dan nilai aset 1MDB? Ini supaya kita 
lebih adil dalam menentukan kedudukan dana 1MDB [Tepuk] Terima kasih. 



Tuan Lim Guan Eng: Terima kasih Tuan Yang di-Pertua. Saya, hendak. membetulkan fakta yang dikeluarkan tadi oleh Yang Berhormat Ketua Pembangkang yang tidak betul. Ini kerana bila sebut tentang one-off dividend yang diberikan oleh Petronas pada tahun lepas, bukanlah untuk membayar hutang. Ia digunakan untuk membuat refund GST yang kita pun sudah bincang secara panjang lebar. Berkaitan dengan itu divestment, seperti yang saya sebut tadi, ia adalah di bawah Jabatan Perdana Menteri tetapi tadi Yang Berhormat Gombak telah bisik sama saya, bahawa beliau hendak jawab tentang pelupusan berkaitan dengan Khazanah kerana beliau adalah Ahli Lembaga Pengarah Khazanah. Saya bukan Ahli Lembaga Pengarah dan beliau ada semua maklumat yang mencukupi untuk menangkis tuduhan-tuduhan dan fitnah yang dilemparkan terhadap kerajaan dan juga kepada beliau. Di sini, perlu dinyatakan, kalau kita lihat dari segi jumlah hutang, janganlah hanya memberikan tumpuan kepada hutang langsung (direct debt) kerana kita kena lihat gambaran secara keseluruhan. Mengapa tidak mahu sebut tentang jaminan kerajaan yang sudah komited? Komited bermakna bahawa agensi yang kerajaan berikan jaminan, sudah tidak mampu membuat bayaran. Contohnya, 1MDB, sudah insolvent ataupun sudah bankrap dan kerajaan terpaksa mengambil-alih tanggungjawab membayar hutang seperti penjamin- penjamin lain. Jamin kepada kawan, kawan tidak dapat bayar, penjamin yang kena bayar. Ini pun kena diambil kira. Akan tetapi, apa yang berlaku ialah kerajaan lama, mereka banyak pandai untuk sembunyikan dan sorok-sorok. Main permainan ini mereka memang pakar. Itulah sebabnya hanya berikan tumpuan kepada hutang langsung adalah tidak tepat kerana tidak mencerminkan kedudukan sebenar komitmen, hutang, liabiliti dan jaminan kerajaan. Di sini perlu dinyatakan, sungguh pun pihak kerajaan menghadapi pelbagai cabaran dan juga itu masalah kewangan fiskal apabila mengambil-alih tampuk pemerintahan. Kita sekurang-kurangnya dapat mengurangkan hutang keseluruhan yang meningkat kepada 80 peratus KDNK dan telah berjaya mengurangkan kepada 77 peratus untuk bulan Jun ini. [Tepuk] Prestasi ini, sungguhpun kita membuka semua akaun-akaun, bukanlah 53 peratus seperti yang diuar-uarkan oleh kerajaan terdahulu, akan tetapi sebenarnya 80 peratus. Ini pihak syarikat penarafan kredit antarabangsa pun tahu. Akan tetapi sungguhpun mereka boleh lihat bahawa hutang ini adalah sebenarnya lebih daripada apa yang dilaporkan sebelum ini, mereka masih menerima dan juga memperakui kewibawaan Kerajaan Pakatan Harapan di bawah pimpinan Yang Amat Berhormat Langkawi [Tepuk] dengan mengekalkan penarafan untuk Malaysia. Retain sovereign credit rating. Tidak menurun sama sekali tetapi mengekalkannya dan ini adalah satu tanda apa yang kita sebut sebagai undi percaya yang paling penting kepada kemampuan Kerajaan Pakatan Harapan untuk menguruskan kemelut kewangan yang diwarisi oleh kerajaan terdahulu. Sekian, terima kasih. Tuan Yang di-Pertua: Terima kasih Yang Berhormat Menteri. Datuk Seri Haji Ahmad bin Haji Maslan [Pontian]: Ya, Tuan Yang di-Pertua boleh satu lagi Tuan Yang di-Pertua? Ini perkara penting. Boleh Tuan Yang di-Pertua? Mohon jasa baik Tuan Yang di-Pertua. Tuan Yang di-Pertua: Mungkin satu soalan dari Yang Berhormat Kubang Kerian yang bangun lebih awal ini. Silakan. Dato' Tuan Ibrahim bin Tuan Man [Kubang Kerian]: Terima kasih. Pertama sekali saya ucap terima kasih kepada penjelasan. Cuma, saya ingin mendapat penjelasan soalan berhubung dengan Laporan Ketua Audit Negara 2018 dalam Penyata Kewangan Persekutuan yang melaporkan pihak kerajaan mendahulukan bayaran balik pinjaman yang dijamin dan telah matang pada lima syarikat Menteri Kewangan Diperbadankan pada jumlah RM2.839 bilion. Namun, Ketua Audit Negara menyatakan keupayaan kelima-lima syarikat tersebut untuk membayar balik telah diberi dalam kategori tidak pasti kemampuan bayaran balik. Soalan saya, bagaimana progress pembayaran semula syarikat tersebut dan apakah lima syarikat dan mengapakah kerajaan perlu membuat pendahuluan bayaran balik pinjaman? Saya juga ingin mendapatkan penjelasan, berapakah Yang Berhormat Menteri Kewangan hanya menyebut tentang liabiliti 1MDB? Berapakah aset dan nilai aset 1MDB? Ini supaya kita lebih adil dalam menentukan kedudukan dana 1MDB [Tepuk] Terima kasih.